2018. gada 27. februārī Noteikumi Nr. 119

Rīgā (prot. Nr. 13 16. §)

**Grozījumi Ministru kabineta 2015. gada 30. jūnija noteikumos Nr. 352 "Darbības programmas "Izaugsme un nodarbinātība"**

**9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.1. pasākuma "Profesionālā rehabilitācija" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2015. gada 30. jūnija noteikumos Nr. 352 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.1. pasākuma "Profesionālā rehabilitācija" īstenošanas noteikumi" (Latvijas Vēstnesis, 2015, 128. nr.; 2017, 91. nr.) šādus grozījumus:

1. Izteikt 15.1. apakšpunktu šādā redakcijā:

"15.1. tiešās personāla izmaksas (finansējuma saņēmēja projekta īstenošanas personāla atlīdzības izmaksas un finansējuma saņēmēja projekta vadības personāla atlīdzības izmaksas) atbilstoši [Valsts un pašvaldību institūciju amatpersonu un darbinieku atlīdzības likumā](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums) noteiktajam, izņemot virsstundas. Ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze. Ja pedagogu noslodze saskaņā ar daļlaika izmaksu attiecināmības principu ir mazāka nekā 30 procenti no normālā darba laika, atlīdzības izmaksas ir veicamas saskaņā ar finansējuma saņēmēja personāla atalgojuma politikā noteikto stundas atlīdzības likmi, ņemot vērā nostrādāto stundu skaitu, un šādā gadījumā tiešajās attiecināmajās personāla izmaksās iekļauj tikai mēnešalgu un valsts sociālās apdrošināšanas obligātās iemaksas. Personāla atlīdzības izmaksām jābūt līdzvērtīgām ar finansējuma saņēmēja pārējo darbinieku atalgojumu. Sociālās rehabilitācijas atalgojumam paredzētā finansējuma daļa nepārsniedz 10 procentus no profesionālās rehabilitācijas personāla atlīdzības izmaksu finansējuma daļas;".

1. Papildināt 15.2.7. apakšpunktu aiz vārdiem "minētajam personālam" ar vārdiem un skaitli "ja tās nav iekļautas šo noteikumu 16.1. apakšpunktā minētajā veselības apdrošināšanā".
2. Papildināt 16.2. apakšpunktu aiz vārdiem "aprīkojuma iegādes" ar vārdiem "vai nomas".
3. Aizstāt 16.3. apakšpunktā skaitli un vārdus "15 procentus no pārējām programmu ieviešanas izmaksām" ar skaitli un vārdu "50 000*euro*".

Ministru prezidents,

veselības ministra

pienākumu izpildītājs Māris Kučinskis

Labklājības ministrs Jānis Reirs